*Το λήμμα αναφέρεται στο τμήμα ξιφασκίας του Ολυμπιακού. Για τα υπόλοιπα τμήματα δείτε το λήμμα Ολυμπιακός ΣΦΠ*

| Ολυμπιακός Σ.Φ.Π.  Τμήμα Ξιφασκίας |
| --- |
|   |
| **Πληροφορίες** |
| **Έτος ίδρυσης** | 1926 |
| **Πρόεδρος** | Μιχάλης Κουντούρης |
| **Προπονητής** | Γιώργος Τσουρούτας |
|

Ιστορία
-------

### Ίδρυση και πρώτες επιτυχίες

Το 1926, η τότε διοίκηση του Ολυμπιακού Πειραιώς αποφάσισε ένα χρόνο μετά την ίδρυση των τμημάτων ποδοσφαίρου, υδατοσφαίρισης, στίβου, κολύμβησης και σκάκι, να προχωρήσει στην ίδρυση των τμημάτων βόλεϊ και οπλομαχίας. Παρά το γεγονός ότι η ξιφασκία αποτελούσε λιγότερο λαοφιλές άθλημα εν συγκρίσει με τα προαναφερθέντα, η διοίκηση του Ολυμπιακού έδωσε ιδιαίτερη βαρύτητα στην ενίσχυση του συγκεκριμένου τμήματος, κάτι που φάνηκε από τις πρώτες κιόλας μέρες λειτουργίας του, καθώς προσέλαβε ως προπονητή της ομάδας τον Ιταλό προπονητή Αρθούρο Τσερένσκυ, ο οποίος ήταν ιδιαίτερα γνωστός και σπουδαίος ξιφομάχος της εποχής.

Το τμήμα ξιφασκίας του Ολυμπιακού Πειραιώς στεγάστηκε στη λέσχη του συλλόγου, όπως συνέβη και με το πυγμαχικό τμήμα στα πρώτα χρόνια της ίδρυσής του. Η ύπαρξη του ξιφομαχικού τμήματος του Ολυμπιακού δεν αποτελούσε πρωτόγνωρο ελληνικό φαινόμενο, καθώς στην Ελλάδα είχαν ήδη δημιουργηθεί σύλλογοι ξιφομαχίας αρκετά χρόνια πριν, με πρωτοστάτη τον "Όμιλο Φιλόπλων", ο οποίος αποτέλεσε τον πρώτο ξιφομαχικό σύλλογο που ιδρύθηκε στην Ελλάδα και λειτουργούσε από το 1888.

Άλλοι γνωστοί ελληνικοί σύλλογοι που διατηρούσαν ξιφομαχικό τμήμα πολύ πριν την ίδρυση του τμήματος του Ολυμπιακού ήταν ο "Πανελλήνιος Γυμναστικός Σύλλογος" (1895), ο "Οπλομαχητικός Όμιλος Αθηνών" (1908), ο "Σύλλογος Σκοπευτών και Φιλόπλων" (1910) και ο "Παναθηναϊκός Αθλητικός Όμιλος" (1912).

Η διοίκηση του Ολυμπιακού, υπό την προεδρία του Μιχάλη Μανούσκου, στελέχωσε το νεοσυσταθέν ξιφομαχικό τμήμα με αξιόλογους Έλληνες αθλητές και συμμετείχε σε αρκετές ετήσιες τοπικές διοργανώσεις οι οποίες λάμβαναν χώρα στον Πειραιά.

### Αναστολή λειτουργίας και αδρανοποίηση

Το 1940, μετά και την επίσημη συμμετοχή της Ελλάδας στον Β΄ Παγκόσμιο Πόλεμο, όλες οι αθλητικές δραστηριότητες στην Ελλάδα πέρασαν σε δεύτερη μοίρα, με το άθλημα της ξιφομαχίας να μην αποτελεί εξαίρεση. Έτσι, με τη σειρά του, και το ξιφομαχικό τμήμα του Ολυμπιακού Πειραιώς ανέστειλε τη λειτουργία του, με την προοπτική να επαναλειτουργήσει μετά το τέλος του πολέμου. Τελικώς, η επαναλειτουργία του τμήματος δεν έγινε ποτέ, με αποτέλεσμα το ερυθρόλευκο ξιφομαχικό τμήμα να παραμείνει ανενεργό για αρκετές δεκαετίες.

Το 1972 ιδρύθηκε και επίσημα η "Ελληνική Ομοσπονδία Ξιφασκίας" η οποία υφίσταται μέχρι και σήμερα με την ονομασία αυτή. Η ίδρυση της ελληνικής ομοσπονδίας ξιφασκίας έδωσε έναν πιο επίσημο χαρακτήρα στις ετήσιους αγώνες ξιφασκίας που διοργανώνονταν σε Αθήνα και Πειραιά.

Η νεοσυσταθείσα ομοσπονδία, η οποία λειτουργούσε υπό την προεδρία του Νικόλαου Μανωλέσσου, απέστειλε έγγραφα σε αρκετούς συλλόγους, ανάμεσά τους και στον Ολυμπιακό για την επαναλειτουργία και την καλλιέργεια του αθλήματος της ξιφασκίας, όμως το τότε διοικητικό συμβούλιο του Ολυμπιακού με πρόεδρο τον Νίκο Γουλανδρή δεν είδε με θετικό μάτι την προοπτική αυτή και τελικά δεν προχώρησε στην επαναδημιουργία και την επαναλειτουργία του συγκεκριμένου τμήματος.

### Επαναλειτουργία του τμήματος και ακαδημίες

Η Βάσω Βουγιούκα
Το τμήμα ξιφασκίας του Ολυμπιακού Πειραιώς παρέμεινε ανενεργό μέχρι και τον Σεπτέμβριο του 2014. Στις 7 Οκτωβρίου του 2014, ο Ολυμπιακός ανακοινώνει και επίσημα την επανέναρξη λειτουργίας του τμήματος. 

Οι πρώτοι αθλητές του τμήματος είναι σε επίπεδο γυναικών η Βάσω Βουγιούκα, η οποία αποτελεί ένα πολύ μεγάλο όνομα της ελληνικής ξιφασκίας, καθώς έχει κατακτήσει αρκετούς τίτλους και διακρίσεις τόσο σε εθνικό όσο και σε διεθνές επίπεδο και σε επίπεδο ανδρών, ο πρωταθλητής Ελλάδος Γιώργος Τσουρούτας. Αυτοί αποτέλεσαν τους πρώτους αθλητές ξιφασκίας στη νεότερη ιστορία του συγκεκριμένου τμήματος του ερυθρόλευκου συλλόγου.

Λίγες ημέρες μετά από την ανακοίνωση της σύστασης του τμήματος ξιφασκίας, ο Ολυμπιακός πανηγύρισε τις πρώτες του επιτυχίες σε Πανελλήνιο επίπεδο.
Συγκεκριμένα, η Βάσω Βουγιούκα και ο Γιώργος Τσουρούτας θριάμβευσαν στο Κύπελλο Ελλάδος που διεξήχθη το Σάββατο 11 Οκτωβρίου 2014 στο ΟΑΚΑ φτάνοντας στην κορυφή στο αγώνισμα της Σπάθης. Η Βουγιούκα κέρδισε και τους 10 αγώνες που έπαιξε και στον τελικό επικράτησε με 15-11 της Γκουντούρα (αθλήτρια της ΑΕΚ) και πήρε το Κύπελλο σε επίπεδο γυναικών. Ο Γιώργος Τσουρούτας κατέκτησε με τη σειρά του και αυτός το Κύπελλο Ελλάδος στους άνδρες κερδίζοντας και τους 10 αγώνες του. Μεταξύ άλλων κέρδισε αθλητές της ΑΕΚ και του Παναθηναϊκού ενώ στον τελικό επικράτησε με 15-8 του Γιακουμάτου (αθλητής του Κωστέα Γείτονα).

Τον Μάϊο του 2015, οι αθλητές του Ολυμπιακού Τσουρούτας και Βουγιούκα χάρισαν στο σύλλογο άλλους δύο τίτλους. Ο λόγος για τα εγχώρια πρωταθλήματα Ελλάδος. Ο Γιώργος Τσουρούτας αρχικά μέτρησε πέντε νίκες σε ισάριθμα ματς στον όμιλό του και στη συνέχεια κέρδισε διαδοχικά για τη φάση των «16» τον Κοντοχρήστο (Απόλλων Βριλησίων) με 15-10, για την «8» επικράτησε του Μπούκα (Αθηναϊκή Λέσχη) 15-8, στους «4» επιβλήθηκε του Σαρρή (ΠΓΣ) 15-10 και στον τελικό επιβεβαίωσε την κυριαρχία και την ανωτερότητά του επικρατώντας του Καλομοίρη της ΑΕΚ με 15-3.

Από την πλευρά της η Βάσω Βουγίουκα πέτυχε και αυτή το απόλυτο των νικών στη φάση των ομίλων και στη συνέχεια κέρδισε κατά σειρά την Δήμκου με 15-1, την Γκουντουρά της ΑΕΚ με 15-9 και στον τελικό νίκησε εύκολα την Βάχλα του ΠΓΣ με 15-8.

Οι επιτυχίες σε ατομικό επίπεδο συνεχίστηκαν και το 2018 το τμήμα δημιούργησε και την δική του ακαδημία για την περαιτέρω ανάπτυξη του, με προπονητή τον Γιώργο Τσουρούτα 

### Καθιέρωση και πρώτοι ομαδικοί τίτλοι

Τον Οκτώβριο του 2022 έρχεται και η δημιουργία στο ΣΕΦ της νέας αίθουσας που θα στεγάσει το τμήμα. 

Η δουλειά στις ακαδημίες αποδίδει καρπούς και πολλοί ατομικοί τίτλοι έρχονται στο σύλλογο τα επόμενα χρόνια, μέχρι την ώρα της απόλυτης δικαίωσης του εγχειρήματος με τους πρώτους ομαδικούς τίτλους σε πανελλήνιο επίπεδο στην ιστορία του συλλόγου, τόσο σε επίπεδο ανδρών-γυναικών όσο και σε επίπεδο ακαδημιών. Πρώτα το 2022 με το πανελλήνιο πρωτάθλημα Σπάθης Παγκορασίδων  και στη συνέχεια το 2023 με το πανελλήνιο πρωτάθλημα Ξιφασκίας Νεανίδων  και το πανελλήνιο πρωτάθλημα Σπάθης Γυναικών

Τίτλοι
------

### Άνδρες - Γυναίκες

* **2 Πανελλήνια Πρωταθλήματα Σπάθης Ομαδικού Γυναικών**
	+ 2023, 2024

### Μικρές ηλικίες

* **1 Πανελλήνιο Πρωτάθλημα Σπαθής ομαδικού Νέων Γυναικών**
	+ 2023
* **2 Πανελλήνια Πρωταθλήματα Σπάθης ομαδικού Νεανίδων**
	+ 2023, 2024
* **1 Πανελλήνιο Πρωτάθλημα Σπάθης ομαδικού Παγκορασίδων**
	+ 2022

### Ατομικοί

* **1 Κύπελλο Ελλάδος Σπάθης Ανδρών**
	+ 2015
* **1 Κύπελλο Ελλάδος Σπάθης Γυναικών**
	+ 2015
* **2 Πρωταθλήματα Ελλάδος Σπάθης Ανδρών**
	+ 2015, 2016
* **1 Πρωτάθλημα Ελλάδος Σπάθης Γυναικών**
	+ 2015

### Ατομικοί μικρών ηλικιών

* **2 Πρωταθλήματα Ελλάδος Ξιφασκίας Νεανίδων**
	+ 2019, 2021
* **2 Κύπελλα Ελλάδος Ξιφασκίας Νεανίδων**
	+ 2018 , 2018
* **2 Κύπελλα Ελλάδος Ξιφασκίας Νέων Γυναικών**
	+ 2019, 2021
* **1 Κύπελλο Ελλάδος Σπάθης Νεανίδων**
	+ 2019
* **1 Κύπελλο Ελλάδας Σπάθης Παγκορασίδων**
	+ 2021
* **1 Πρωτάθλημα Ελλάδος Σπάθης Νέων Γυναικών**
	+ 2019
* **1 Πρωτάθλημα Ελλάδος Σπάθης Νεανίδων**
	+ 2021

### Άλλοι

* **1 Διεθνές Κύπελλο Θεσσαλονίκης Σπάθης Ανδρών**
	+ 2015
* **Διασυλλογικό Κύπελλο "Α.Ο. Ασπίδα" Σπάθης Παγκορασίδων**
	+ 2021

Τρέχουσα σύνθεση
----------------

Η ομάδα όπως ήταν στις 9 Απριλίου 2024

Άνδρες: Γιώργος Τσουρούτας, Ιάσονας Λεσγίδης, Κωνσταντίνος Μουμτζίδης, Παναγιώτης Πολυζωίδης, Γαληνός Χρήστου, Αλέξανδρος Δούκας. 

Γυναίκες: Μαριλένα Γαζεπίδη, Άννα Δούκα, Δέσποινα Κωνσταντακοπούλου, Δήμητρα Γραμμενοπούλου, Χριστίνα Χουζούρη.

Διακεκριμένοι προπονητές
------------------------

|  |
| --- |
| * Αρθούρο Τσερένσκυ
* Γκαμπριέλ Ντούτσια
* Γιώργος Τσουρούτας
 |

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 7 Οκτωβρίου 2014.
2. ↑  Ξεκινούν οι προπονήσεις στην Ακαδημία Ξιφασκίας!
3. ↑  Εγκαίνια στη νέα αίθουσα Ξιφασκίας
4. ↑  Λιβανός, Τσοκαροπούλου και ΗΛΥΣΙΑΚΟΣ - ΟΛΥΜΠΙΑΚΟΣ οι Πρωταθλητές U13 στη Σπάθη
5. ↑  «Χρυσές» στο Πανελλήνιο οι Νεάνιδες!
6. ↑  Πρωταθλήτριες Ελλάδος Σπάθης οι Γυναίκες!
7. ↑  , *Ξιφασκία: Κυπελλούχος Ελλάδας στις Νεάνιδες ο Ολυμπιακός!*, 12 Οκτωβρίου 2018.
8. ↑  olympiacossfp.gr, *Κυπελλούχος Ελλάδας η Κωνσταντακοπούλου*, 12 Νοεμβρίου 2018.

Πηγές
-----

* Οι διατελέσαντες πρόεδροι της Ε.Ο.Ξ.
* Συνέντευξη της Βασιλικής Βουγιούκα στο gavros.gr

Εξωτερικοί σύνδεσμοι
--------------------

* Ολυμπιακός ΣΦΠ - Επίσημος Δικτυακός Τόπος (Ελληνικά) (Αγγλικά)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Ολυμπιακός Σύνδεσμος Φιλάθλων Πειραιώς |
| --- |
|  |
| 
* Ίδρυση: 10 Μαρτίου 1925
* Έδρα Πειραιάς
 |
|  |
| Επαγγελματικά και ημιεπαγγελματικά τμήματα | 
Ποδόσφαιρο ανδρών · Μπάσκετ ανδρών · Βόλεϊ ανδρών |
|  |
| Ερασιτεχνικά τμήματα | 
Ποδόσφαιρο νέων · Ποδόσφαιρο γυναικών · Μπάσκετ γυναικών · Βόλεϊ γυναικών · Πόλο ανδρών · Πόλο γυναικών · Μπιτς βόλεϊ · Κολύμβηση · Στίβος · Ιστιοπλοΐα · Κωπηλασία · Κανόε καγιάκ · Παρακανόε · Πινγκ πονγκ · Ξιφασκία · Τένις · Πυγμαχία · Κικ μπόξινγκ · Ταεκβοντό · Χάντμπολ ανδρών |
|  |
| Μη αγωνιστικά τμήματα | 
Καποέιρα |
|  |
| Ανενεργά τμήματα | 
Χάντμπολ γυναικών · Σκοποβολή · Άρση βαρών · Πάλη · Συγχρονισμένη κολύμβηση · Καταδύσεις · Ποδηλασία · Ενόργανη γυμναστική · Σκάκι · Superleague Formula · |
|  |
| Πρόεδροι τμημάτων | 
Ποδόσφαιρο · Καλαθοσφαίριση · Μιχάλης Κουντούρης |
|  |
| Έδρες τμημάτων | 
Στάδιο Καραϊσκάκη · Στάδιο Ειρήνης και Φιλίας · Κλειστό Γυμναστήριο Γλυφάδας · Κλειστό Γυμναστήριο Ρέντη · Παπαστράτειο Κολυμβητήριο · Προπονητικό Κέντρο Ρέντη |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Υδατοσφαιριστές · Κολυμβητές · Αθλητές στίβου · Ιστιοπλόοι · Κωπηλάτες · Καγιακιστές · Επιτραπέζιοι αντισφαιριστές · Ξιφομάχοι · Πυγμάχοι · Μποξέρ · Αθλητές Ταεκβοντό · Χειροσφαιριστές · Σκοπευτές · Αρσιβαρίστες · Παλαιστές · Αθλήτριες συγχρονισμένης · Καταδύτες · Ποδηλάτες · Αντισφαιριστές · Αθλητές ενόργανης · Σκακιστές · Οδηγοί Superleague Formula |
|  |
| Προπονητές | 
Ποδοσφαίρου · Μπάσκετ · Ποδόσφαιρο νέων · Μπάσκετ γυναικών · Βόλεϊ ανδρών · Βόλεϊ γυναικών · Πόλο ανδρών · Πόλο γυναικών · Κολύμβησης · Στίβου · Ιστιοπλοΐας · Κωπηλασίας · Κανόε καγιάκ · Επιτραπέζιας αντισφαίρισης · Ξιφασκίας · Πυγμαχίας · Kick Boxing · Ταεκβοντό |
|  |
| Προσωπικότητες | 
Γιώργος Ανδριανόπουλος · Αλέκος Αλεξανδρής · Νίκος Αναστόπουλος · Ενρέστο Βαλβέρδε · Αχιλλέας Γραμματικόπουλος · Νίκος Γόδας · Στέλιος Γιαννακόπουλος · Σπύρος Γιαννιώτης · Ανδρέας Κουραχάνης · Γιώργος Δεληκάρης · Γιουσέφ Ελ-Αραμπί · Σάββας Θεοδωρίδης · Αργύρης Καμπούρης · Κριστιάν Καρεμπέ · Νότης Καμπέρος · Βασίλης Σπανούλης · Γιώργος Πρίντεζης · Ριβάλντο · Κέβιν Μιραλάς · Τζιοβάννι · Σωκράτης Κόκκαλης · Αλεχάντρο Ντομίνγκες · Μιχάλης Μανούσκος · Λεωνίδας Θεοδωρακάκης · Ευάγγελος Μαρινάκης · Θανάσης Μπέμπης · Ηλίας Ρωσίδης · Γιώργος Σιδέρης · Ντιόγκο · Κώστας Φορτούνης · Τάσος Μητρόπουλος · Αντώνης Νικοπολίδης · Πέντραγκ Τζορτζεβιτς · Νερί Καστίγιο · Κώστας Μήτρογλου · Μίλαν Τόμιτς · Ντράγκαν Τάρλατς · Τζορτζ Παπαδάκος · Πέδρο Μάρτινς |
|  |
| Nτέρμπι | 
Ντέρμπι αιωνίων ποδοσφαίρου ανδρών · Ντέρμπι αιωνίων μπάσκετ ανδρών · Ντέρμπι αιωνίων βόλεϊ ανδρών · Ντέρμπι αιωνίων πόλο ανδρών · Ντέρμπι αιωνίων μπάσκετ γυναικών · Ντέρμπι αιωνίων βόλεϊ γυναικών · Ντέρμπι αιωνίων πόλο γυναικών  · Πειραϊκό ντέρμπι  · Ντέρμπι ΟΣΦΠ-ΑΕΚ  · Ντέρμπι Ολυμπιακού - ΠΑΟΚ |
|  |
| Τίτλοι και Διακρίσεις | 
Ομαδικές  · Διεθνείς ομαδικές  · Διεθνείς ατομικές |
|  |
| Φίλαθλοι | 
Θύρα 7 · ΠΕΦΟ · Καταστροφή του Σταδίου Καραϊσκάκη · Βασίλης Δουρίδας · Τάκης Τσουκαλάς |
|  |
| Τέχνες | 
Ιστορίες Ολυμπιακής Τρέλας & Λατρείας · Η ιστορία του Ολυμπιακού · 80 χρόνια Θρύλος · Θρυλικές εποχές · 80 χρόνια, 80 μορφές · Μισός αιώνας στίβος · Θρησκευόμενοι Κόκκινοι Επιστήμονες · Θρύλος - Πορεία μέσα στο χρόνο · Χρυσός Θρύλος · Ολυμπιακός - Ένα αρχείο, μια ιστορία · Θρυλικές ιστορίες · Εκ Πειραιώς · Το αλφαβητάρι του Ολυμπιακού · Η ομάδα και η πόλη - Ο Ολυμπιακός και ο Πειραιάς του μεσοπολέμου |
|  |
| Μέσα | 
Άντε Γεια (Τηλεοπτική εκπομπή) · Legend Stories (Τηλεοπτική εκπομπή)  · Πρωταθλητής · Γαύρος · Φως των Σπορ  · Νέα Του Ολυμπιακού · Ολυμπιακός Αγών · Ολυμπιακά Επίκαιρα · Ολυμπιακός Κόσμος · Ολυμπιακός Συναγερμός · Ολυμπιακός Λαός · Θύρα 7 · Τα Νέα Του Ολυμπιακού · Ολυμπιακός · Ο Ολυμπιακός Λαός |
|  |
| Ύμνοι | 
Πρώτος ύμνος Ολυμπιακού · Σύγχρονος ύμνος Ολυμπιακού |
|  |
| Διάφορα | 
Πειραιάς · Κότινος · Βραδυποριακός - Ταλαιπωριακός · Μουσείο Ολυμπιακού · Νέο Μουσείο Ολυμπιακού |
|  |
| 
Ιστοσελίδα
Olympiacos SFP |

 |